Source: http://www.europarl.europa.eu/doceo/document/A-8-2018-0387_RO.html
Timestamp: 2019-09-16 11:21:09+00:00
Document Index: 30346883

Matched Legal Cases: ['articolul 103', 'articolul 294', 'articolul 207', 'articolul 27', 'articolul 9', 'articolul 21', 'articolul 9', 'articolul 21']

Procedură : 2018/0160(COD)
Stadii ale documentului : A8-0387/2018
692k 55k
PE 627.604v02-00 A8-0387/2018
referitor la propunerea de regulament al Parlamentului European și al Consiliului privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante (text codificat)
(COM(2018)0316 – C8-0210/2018 – 2018/0160(COD))
Raportoare: Lidia Joanna Geringer de Oedenberg
(Codificare – articolul 103 din Regulamentul de procedură)
referitoare la propunerea de regulament al Parlamentului European și al Consiliului privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante (text codificat)
– având în vedere propunerea Comisiei prezentată Parlamentului European și Consiliului (COM(2018)0316),
– având în vedere articolul 294 alineatul (2) și articolul 207 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C8-0210/2018),
– având în vedere Acordul interinstituțional din 20 decembrie 1994 privind metoda de lucru accelerată pentru codificarea oficială a textelor legislative(1),
– având în vedere articolele 103 și 59 din Regulamentul său de procedură,
– având în vedere raportul Comisiei pentru afaceri juridice (A8-0387/2018),
1. adoptă poziția sa în primă lectură preluând propunerea Comisiei astfel cum a fost adaptată pentru a ține seama de recomandările grupului de lucru consultativ al serviciilor juridice ale Parlamentului European, Consiliului și Comisiei;
JO C 102, 4.4.1996, p. 2.
Bruxelles, 12 iulie 2018
Propunere de regulament al Parlamentului European și al Consiliului privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante (text codificat)
COM(2018)0316 din 24.5.2018 – 2018/0160(COD)
Având în vedere Acordul interinstituțional din 20 decembrie 1994 privind metoda de lucru accelerată pentru codificarea oficială a textelor legislative, în special punctul 4, grupul de lucru consultativ, alcătuit din reprezentanți ai serviciilor juridice din cadrul Parlamentului European, al Consiliului și al Comisiei, s-a întrunit la 13 iunie 2018 în vederea examinării, printre altele, a propunerii menționate anterior prezentate de Comisie.
În cursul examinării(1) propunerii de regulament al Parlamentului European și al Consiliului de codificare a Regulamentului (CE) nr 1236/2005 al Consiliului din 27 iunie 2005 privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse și tratamente cu cruzime, inumane sau degradante, grupul de lucru consultativ, de comun acord, a constatat următoarele:
1. Textul notei de subsol nr. 11 trebuie adaptat după cum urmează: „Aprobate prin rezoluțiile 663 C (XXIV) din 31 iulie 1957 și 2076 (LXII) din 13 mai 1977 ale Consiliului Economic și Social al Organizației Națiunilor Unite”.
2. La considerentul 45, sintagma „în conformitate cu Directiva 95/46/CE a Parlamentului European și a Consiliului” trebuie adaptată după cum urmează: ”în conformitate cu Regulamentul (UE) 2016/679 al Parlamentului European și al Consiliului”.
3. La căsuța care precede considerentul 52, indicația „2016/2134 considerentul 24” ar trebui să fie „1236/2005 considerentul 24”.
4. La articolul 27, sintagma „în conformitate cu normele prevăzute în Directiva 95/46/CE” trebuie adaptată după cum urmează: „în conformitate cu normele prevăzute în Regulamentul (UE) 2016/679”.
5. În anexa VII, titlul actual al formularului [„autorizație pentru exportul sau importul de bunuri susceptibile de a fi utilizate în scopul torturii (Regulamentul (CE) nr. 1236/2005)”] trebuie adaptat după cum urmează: „autorizație pentru exportul sau importul de bunuri susceptibile de a fi utilizate în scopul torturii (Regulamentul (UE) [...])”. La punctul 15 din formularul menționat, sintagma „în temeiul articolului 9 alineatul (1) din Regulamentul (CE) nr. 1236/2005” trebuie adaptată după cum urmează: „în temeiul articolului 21 alineatul (1) din Regulamentul (UE) [...]”. În nota explicativă privind formularul, nota de subsol care corespunde trimiterii la Regulamentul (UE) nr. 1106/2012 al Comisiei incluse în căsuța 6 trebuie adaptată după cum urmează: „Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7)”.
6. În anexa VIII, titlul actual al formularului [„autorizație pentru furnizarea serviciilor de intermediere legate de bunurile susceptibile de a fi utilizate pentru a aplica tortura sau pedeapsa capitală (Regulamentul (CE) nr. 1236/2005 al Consiliului)”] trebuie adaptat după cum urmează: „autorizație pentru furnizarea serviciilor de intermediere legate de bunurile susceptibile de a fi utilizate pentru a aplica tortura sau pedeapsa capitală (Regulamentul (UE) [...])”. La punctul 1 din formular, sintagma „Autorizație pentru furnizarea de servicii de intermediere (Regulamentul (CE) nr. 1236/2005 al Consiliului)” trebuie adaptată după cum urmează: „Autorizație pentru furnizarea de servicii de intermediere (Regulamentul (UE) [...])”. La punctul 19, sintagma „în conformitate cu articolul 9 alineatul (1) din Regulamentul (CE) nr. 1236/2005” trebuie adaptată după cum urmează: „în conformitate cu articolul 21 alineatul (1) din Regulamentul (UE) [...]”.
7. În anexa IX, titlul actual al formularului [„autorizație pentru furnizarea asistenței tehnice legate de bunurile susceptibile de a fi utilizate pentru a aplica tortura sau pedeapsa capitală (Regulamentul (CE) nr. 1236/2005) al Consiliului”] trebuie adaptat după cum urmează: „autorizație pentru furnizarea asistenței tehnice legate de bunurile susceptibile de a fi utilizate pentru a aplica tortura sau pedeapsa capitală (Regulamentul (UE) [...])”. La punctul 1 din formular, sintagma „Autorizație pentru furnizarea de asistență tehnică (Regulamentul (CE) nr. 1236/2005 al Consiliului)” trebuie adaptată după cum urmează: „Autorizație pentru furnizarea de asistență tehnică (Regulamentul (UE) [...])”. La punctul 3, indicația „7a” trebuie înlocuită cu „15”, iar indicația „7e” trebuie înlocuită cu „19”. La punctul 15, sintagma „în conformitate cu articolul 9 alineatul (1) din Regulamentul (CE) nr. 1236/2005” trebuie adaptată după cum urmează: „în conformitate cu articolul 21 alineatul (1) din Regulamentul (UE) [...]”.
Prin urmare, în urma examinării propunerii, grupul de lucru consultativ a ajuns, de comun acord, la concluzia că propunerea se limitează la o simplă codificare a textelor existente, fără modificări de fond ale acestora.
Comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante (text codificat)